Uredba Komisije (ES) št. 141/2002

z dne 25. januarja 2002

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], kakor je bila nazadnje spremenjena z Uredbo (ES) št. 2433/2001 [2], in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priloga navedene uredbe, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 določa splošna pravila za razlago kombinirane nomenklature. Ta pravila veljajo tudi za vsako drugo nomenklaturo, ki v celoti ali delno temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili se mora blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3.

(4) Primerno je, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo Evropskega parlamenta in Sveta (ES) št. 2700/2000 [4], imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami iz te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno v kombinirano nomenklaturo v tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu z določbami iz te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. januarja 2001

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 329, 14.12.2001, str. 4.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje | Uvrstitev (tarifna oznaka KN) | Utemeljitev |

(1) | (2) | (3) |

1.Posoda iz dekorativno obdelanega stekla s tremi steklenimi nogicami, visoka približno 9 cm, zgoraj z okroglo odprtino premera približno 7,5 cm. V posodo se lahko postavi sveča.Posoda je predstavljena brez sveče.(Glej sliko A) | 70139900 | Uvrstitev je opredeljena z določili splošnih pravil 1 in 6 za uporabo kombinirane nomenklature ter z besedilom tarifnih oznak KN 7013 in 70139900. Posoda ni oblikovana tako, da bi bila sveča v njej pritrjena, zato nima značilnosti svečnika iz tar. št. 9405. |

2.Trije predmeti, ki so pripravljeni v kompletu v kartonasti škatli za prodajo na drobno in obsegajo:posodo iz brezbarvnega stekla, visoko približno 15 cm, zgoraj z okroglo odprtino premera približno 11 cm,svečo valjaste oblike, visoko približno 4,5 cm in s premerom približno 5 cm,približno 150 g mivke v plastični vrečki.Sveča se postavi na mivko na dnu posode.(Glej sliki B) | 70139900 | Uvrstitev je opredeljena z določbami splošnih pravil 1, 3(b) in 6 za uporabo kombinirane nomenklature ter z besedilom tarifnih oznak KN 7013 in 70139900. Ti trije predmeti izpolnjujejo merila za uvrstitev kot blago, pripravljeno v kompletu. Steklena posoda je tisti predmet, ki daje kompletu njegovo bistveno značilnost. Posoda ni oblikovana tako, da bi bila sveča v njej pritrjena, zato nima značilnosti svečnika iz tarifne številke 9405. |

+++++ TIFF +++++

+++++ TIFF +++++

--------------------------------------------------